หอคำหลวง

หอคำหลวง เป็นอาคารหลักตั้งอยู่ภายในแนวแกนหลักของอุทยานหลวงราชพฤกษ์ ถูกสร้างขึ้นเพื่อเป็นส่วนหนึ่งในงานมหกรรมพืชสวนโลกเฉลิมพระเกียรติฯ ราชพฤกษ์ 2549 โดยใช้รูปแบบสถาปัตยกรรมท้องถิ่นล้านนา ภายใต้แนวคิดว่า “พระบาทสมเด็จพระเจ้าอยู่หัว​ คือ ศูนย์รวมจิตใจของปวงชนชาวไทย” เป็นส่วนหนึ่งของโครงการเฉลิมพระเกียรติฯ หอคำหลวง ที่มีหม่อมเจ้าภีศเดช รัชนี เป็นประธานคณะอนุกรรมการ

อาคารหอคำหลวง เป็นอาคารครึ่งปูนครึ่งไม้ 2 ชั้น ด้านบนเป็นส่วนศาลา ส่วนด้านล่างเป็นอาคารอเนกประสงค์ มีพื้นที่ประมาณ 3,000 ตารางเมตร ออกแบบสถาปัตยกรรมโดยรุ่ง จันตาบุญทำเนียบผู้มีผลงานออกแบบด้านสถาปัตยกรรมไทย  สมาคมสถาปนิกสยาม‘สถาปนิกถุงปูน’เบื้องหลังหอคำหลวง โบแดงแห่งพืชสวนโลก จำลองมาจากภาพหอคำหลวงของเจ้าเมืองเชียงใหม่ในอดีต และออกแบบศิลปกรรมภายในอาคาร โดยศาสตราจารย์ ปรีชา เถาทอง เน้นการถึงพระอัจฉริยภาพด้านการเกษตร ของพระบาทสมเด็จพระมหาภูมิพลอดุลยเดชมหาราช บรมนาถบพิตร​

หอคำหลวง เป็นหนึ่งในสถานที่ถ่ายทำละครโทรทัศน์เรื่อง เพลิงพระนาง ที่ออกอากาศและได้รับความนิยมทางช่อง 7 เมื่อต้นปี พ.ศ. 2560 โดยใช้สมมติเป็นหอคำ หรือท้องพระโรงตามเนื้อเรื่อง

ต่อมาเมื่อปี พ.ศ. 2567 หอคำหลวงเป็นสถานที่ประดิษฐานพระบรมสารีริกธาตุของพระโคตมพุทธเจ้า และพระอรหันตธาตุของพระอัครสาวก ได้แก่พระสารีบุตรและพระมหาโมคคัลลานะ ที่รัฐบาลไทยอัญเชิญมาจากประเทศอินเดีย มาประดิษฐานที่ประเทศไทย เพื่อเฉลิมพระเกียรติพระบาทสมเด็จพระวชิรเกล้าเจ้าอยู่หัว เนื่องในโอกาสพระราชพิธีมหามงคลเฉลิมพระชนมพรรษา 6 รอบ 28 กรกฎาคม 2567 โดยเป็นแห่งที่ 2 ต่อจากท้องสนามหลวง กรุงเทพมหานคร และเป็นจุดหลักประจำภาคเหนือ โดยเปิดให้ประชาชนเข้าสักการะเมื่อวันที่ 5 - 8 มีนาคม ก่อนอัญเชิญไปประดิษฐานต่อที่ภาคตะวันออกเฉียงเหนือ ณ วัดมหาวนาราม (วัดป่าใหญ่) จังหวัดอุบลราชธานี

อ้างอิง

แหล่งข้อมูลอื่น

หมวดหมู่:มหกรรมพืชสวนโลกฯ ราชพฤกษ์ 2549
หมวดหมู่:สถาปัตยกรรมไทย
หมวดหมู่:สิ่งก่อสร้างในอำเภอเมืองเชียงใหม่